**Východiská koncepcie rozvoja školy na roky 2020 – 2024**

* Vnútorná analýza školy, jej silné a slabé stránky – Swot analýza
* Regionálna stratégia výchovy a vzdelávania na stredných školách v Žilinskom samosprávnom kraji
* Dlhodobá orientácia školy a jej tradícia
* Platná školská legislatíva hlavne (zákon č. 245/2008, č. 56/2017, č. 62/2018 o výchove a vzdelávaní – školský zákon, č. 317/2009 o pedagogických zamestnancoch a odborných zamestnancoch, č. 184/2009, č. 61/2015 o odbornom vzdelávaní a príprave, č. 597/2003 o financovaní ZŠ, SŠ a školských zariadení
* Programové dokumenty vlády SR – národná stratégia zamestnanosti
* Štátne vzdelávacie programy ISCED 3A, 3C
* Programové dokumenty EÚ
* Rozloha a poloha okresu, počet obyvateľov a obcí, sieť škôl v okolí
* Ponuky zamestnávateľov
* Pripomienky a návrhy rodičov, pedagógov, žiakov

**Ciele Koncepcie rozvoja školy**

Vychádzajú so strategických materiálov uvedených vo východiskách koncepcie rozvoja školy. Sú stanovené tri základné priority ako strategické ciele z ktorých vychádzajú špecifické – konkrétne ciele pre jednotlivé oblasti :

**Priority – strategické ciele**

1. Rozvoj odborného vzdelávania a prípravy, jeho prepojenie s trhom práce a vzdelávacia ponuka pre potreby trhu práce
2. Premena tradičnej školy na modernú s dôrazom na potreby učiacej sa spoločnosti
3. Rozvoj celoživotného vzdelávania

**Ciele v oblasti č.1 : Výchovno – vzdelávací proces, zameranie na žiaka**

* zabezpečiť kvalitné vzdelávanie, vychovávať kultivovanú osobnosť schopnú tvorivo a samostatne myslieť, komunikovať v cudzom jazyku, uplatňovať svoje vedomosti a zručnosti a presadiť sa vo svojom odbore, resp. štúdiu na vysokej škole,
* zadefinovať požiadavky na kompetencie absolventov zo strany zamestnávateľov, stavovských organizácií, združení a komôr,
* na základe požiadaviek zakomponovať pripomienky na kompetencie žiakov do školského vzdelávacieho programu,
* rozvíjať zručnosti vo využívaní IKT,
* rozvíjať podnikateľské kompetencie žiakov tak, aby dokázali vyhľadať a posudzovať podnikateľské príležitosti v súlade s realitou trhového prostredia svojimi vedomosťami a zručnosťami,
* v súčinnosti s VÚC rozšíriť ponuku nových učebných alebo študijných odborov podľa potreby trhu práce,
* zapojiť sa do systému duálneho vzdelávania – prepojenie školy s praxou.

**Ciele v oblasti č. 2 : Riadiaca činnosť**

* strategicky plánovať rozvoj školy v duchu moderných požiadaviek na vzdelávanie, v súlade s platnou školskou legislatívou,
* plánovať materiálne a finančné zdroje,
* plánovať personálne obsadenie školy,
* delegovať viacej právomoci aj zodpovednosti na predmetové komisie a metodické združenia,
* zvýšiť podiel spolurozhodovania riadiacich, predmetových a metodických zložiek školy,
* zvýšiť informovanosť zamestnancov o úlohách, problémoch a úspechoch školy,
* motivovať pracovníkov školy formou odmien, alebo iných benefitov, pracujúcich nad rámec svojich pracovných povinností,
* dbať na manažérske vzdelávanie vedenia školy,
* kontrolovať neustále plnenie úloh školy vo všetkých oblastiach.

**Ciele v oblasti č. 3 : Personálna oblasť – ľudské zdroje**

* stabilizovať kolektív a dbať na plnú kvalifikovanosť všetkých zamestnancov,
* vytvoriť podmienky pre aktivitu a motiváciu všetkých pracovníkov školy tak, aby sa z pracovníkov školy stali spolupracovníci,
* budovať kvalitné medziľudské vzťahy na všetkých pracoviskách organizovaním spoločenských akcií všetkých pedagógov a zamestnancov (teambuildingové aktivity),
* budovať hrdosť a lojalitu zamestnancov ku škole,
* vytvoriť atmosféru priateľstva a súťaživosti medzi všetkými zamestnancami školy.

**Ciele v oblasti č. 4 : Vonkajšie vzťahy**

* aktivovať pracovné stretnutia so zamestnávateľmi v regióne, ponúknuť im možnosti a spracovať ich návrhy,
* navštevovať rodičovské združenia na ZŠ v čo najširšom okolí a informovať rodičov o výhodách odborného vzdelávania,
* spolupracovať so ZŠ a ponúknuť im priestory a materiálno technické vybavenie na realizáciu praktickej a technickej výchovy,
* začať užšiu spoluprácu so SOPK, RÚZ (Republiková únia zamestnávateľov), Slovenským zväzom stavebných inžinierov, ZSP SR (Zväz strojárskeho priemyslu SR),
* zlepšiť spoluprácu s mestom Námestovo, hlavne pri organizovaní verejných podujatí,
* v regionálnych aj ostatných mediach propagovať školu v čo najlepšom svetle tak, aby sa spropagoval názov STREDNÁ ODBORNÁ ŠKOLA TECHNICKÁ (nie strojárne),
* neustále vylepšovať a aktualizovať WEB stránku školy s cieľom poskytovania súhrnných informácií o úspechoch školy, možnostiach štúdia a ďalšieho celoživotného vzdelávania,
* vytvoriť družbu so zahraničnou školou podobného zamerania.

**Ciele v oblasti č. 5 : Materiálno technické zabezpečenie**

* združovať čo najviac kapitálových príjmov (dotácie, sponzoring, dary, projekty) na realizáciu kapitálových výdavkov,
* zavedenie pevného internetu do všetkých odborných učební vrátane OV,
* pravidelne kontrolovať a inovovať výpočtovú techniku potrebnú na výchovno-vzdelávací proces,
* postupná estetizácia všetkých učební aj dielní na OV,
* postupná obnova strojového parku na OV,
* zakúpenie CNC sústruhu, frézy, alebo lisovací poprípade rezací stroj na praktickú výučbu programovania,
* so súhlasom VUC vybudovať parkovacie miesta pre zamestnancov školy,
* opraviť asfaltové ihrisko pri telocvični,
* výmena podlahy v školskej jedálni,
* dbať aby pracovníci hospodárskej správy mali všetko potrebné na jednoduché operatívne opravy a údržbu.

**Ciele v oblasti č. 5 : Celoživotné vzdelávanie**

* v spolupráci so SOPK, podnikateľskými subjektami a úradom práce vypracovať systém a plán rekvalifikačných kurzov,
* vo väčšej miere využívať zváračskú školu na SOŠt,
* propagovať dvojročné nadstavbové štúdium na zvyšovanie kvalifikácie žiakov po absolvovaní trojročného štúdia, zamerané hlavne na podnikateľské kompetencie v súlade s realitou trhového prostredia,
* naďalej využívať ŠJVP na možnosti rozšírenia kvalifikácie.